Падчас агітацыйнай кампаніі большасць апазіцыйных кандыдатаў заклікалі сваіх прыхільнікаў выйсці 19 снежня на плошчу, каб падтрымаць свой выбар і выступіць супраць фальсіфікацыяў. Пры гэтым кандыдатамі ў прэзідэнты адкрыта не агучваліся ні задачы, ні сцэнар гэтага мерапрыемства. Падкрэслівалася толькі, што акцыя будзе выключна мірнай, хаця Мікола Статкевіч і паспяшаўся ўзяць на сябе ўсю адказнасць за тое, што адбудзецца на плошчы.